Translate the text from Welsh to English.



 
Mae COVID\-19 wedi cael effaith enfawr ar iechyd a lles, a gall presgripsiynu cymdeithasol chwarae rhan allweddol wrth sicrhau bod pobl yn cael mynediad at gymorth cymunedol, anghlinigol sy’n gallu rhoi hwb i unigolion.


Heddiw (dydd Iau, 28 Gorffennaf), mae’r Dirprwy Weinidog Iechyd Meddwl a Llesiant, Lynne Neagle, wedi lansio ymgynghoriad newydd ar bresgripsiynu cymdeithasol, a fydd yn gofyn am farn pobl i gynllunio fframwaith i’r dyfodol ar gyfer cymorth cymunedol, anghlinigol, a all gynnwys ystod o weithgareddau, gyda phob un yn cyfrannu at ddull ataliol cynnar drwy wella lles pobl.


Bydd y fframwaith newydd yn nodi’r safonau, y canllawiau a’r camau a ddatblygir ar lefel genedlaethol i sicrhau darpariaeth gyson ledled Cymru.


Yng Nghymru, rydym wedi gweld cynnydd yn nifer yr atgyfeiriadau a’r defnydd o bresgripsiynu cymdeithasol bob blwyddyn dros y tair blynedd ddiwethaf. Mae’r ffigurau’n dangos cynnydd yn nifer y bobl a oedd yn manteisio ar bresgripsiynu cymdeithasol yn 2018 to 2019 \- sef dros 10,000 \- i dros 25,000 yn 2020/21\.


Drwy ei ddull ataliol cynnar, gallai presgripsiynu cymdeithasol helpu i leihau’r pwysau ar fwy o wasanaethau arbenigol rheng flaen. Mae tystiolaeth o Brifysgol De Cymru yn awgrymu bod presgripsiynu cymdeithasol yn lleihau faint o bobl sy’n ymweld â meddygfeydd o rhwng 15% a 28%. Mewn astudiaeth arall, dangoswyd bod cleifion yn defnyddio llai ar wasanaethau gofal sylfaenol, gyda lleihad o 25% mewn apwyntiadau.


Dywedodd y Dirprwy Weinidog Iechyd Meddwl a Llesiant, Lynne Neagle:



> Mae presgripsiynu cymdeithasol yn parhau i fod yn fuddiol i lesiant pobl, yn arbennig o ran eu hiechyd meddwl, gan helpu pobl i deimlo’n rhan o’u cymuned a dysgu sgiliau newydd. Nod yr ymgynghoriad hwn yw cael dealltwriaeth gyffredin o beth yw presgripsiynu cymdeithasol a darpariaeth gyson ar draws Cymru. Mae tystiolaeth bresennol yn dangos bod lefelau mynediad at bresgripsiynu cymdeithasol a’r ymwybyddiaeth o’r cymorth anghlinigol sydd ar gael yn amrywio ar draws y wlad.
> 
> 
> Yn ogystal, rwyf am i’r fframwaith cenedlaethol sefydlu gwasanaethau presgripsiynu cymdeithasol mewn mannau nad ydynt yn bodoli o gwbl ar hyn o bryd neu ble mae angen eu datblygu ymhellach, a nodi’r ardaloedd hynny lle mae angen cymryd camau pellach.


Un ganolfan sy’n helpu i ddarparu gwasanaethau presgripsiynu cymdeithasol yng Nghaerdydd yw ACE – Gweithredu yng Nghaerau a Threlái. Mae’n gweithio gyda meddygon teulu lleol a phartneriaid eraill i helpu pobl i fanteisio ar yr amrywiaeth o weithgareddau sydd ar eu stepen drws. Mae hefyd yn gweithio gyda’r gymuned i ddatblygu amryw o weithgareddau iechyd, lles a chymorth, ac yn cynnal grwpiau a sefydliadau eraill yn ei hadeilad cymunedol, Dusty Forge.


Dywedodd Hazel Cryer, Cydgysylltydd Iechyd a Llesiant i ACE:



> Mae presgripsiynu cymdeithasol yn ein galluogi i estyn allan at bobl newydd drwy ein practisau meddygon teulu lleol, gan ddod â mwy o bobl o’n cymuned leol at ei gilydd i gefnogi ei gilydd a chreu cysylltiadau a ffrindiau newydd. Byddem wrth ein bodd yn gweld presgripsiynu cymdeithasol yn tyfu ac yn datblygu ledled Cymru drwy’r fframwaith hwn.


Un prosiect sy’n gweithio ar y cyd ag ACE yw Grow Well, sy’n cael ei redeg gan yr elusen leol Grow Cardiff. Grŵp gerddi cymunedol therapiwtig yw hwn, sy’n croesawu pobl o bob oed. Mae’r grŵp yn cwrdd ar dri safle ar draws De\-orllewin Caerdydd drwy gydol yr wythnos i hybu iechyd a lles drwy dyfu, rhannu sgiliau, bod yn agos at fyd natur, cyfeillgarwch a bwyd.


Dywedodd Claire Terry, Cydgysylltydd Prosiect Grow Well, Grow Cardiff:



> Ar ôl gweld y newidiadau anhygoel y mae prosiect fel hwn yn gallu eu gwneud i fywyd rhywun, byddai’n wych gweld rhwydwaith o erddi cymunedol ar draws Cymru yn cael ei gysylltu â gofal iechyd drwy wasanaethau presgripsiynu cymdeithasol. Rydyn ni’n rhoi ein cefnogaeth lawn i’r lansiad hwn heddiw.







Translation:


 
COVID\-19 has had a profound impact on health and well\-being, and social prescribing can play a key link in people accessing community\-based, non\-clinical support that can provide a boost to individuals.


The Deputy Minister for Mental Health and Wellbeing, Lynne Neagle has today (Thursday 28th July) launched a new consultation on social prescribing, which will seek people’s views to plan a future framework for non\-clinical, community\-based support, which can include a range of activities, each playing a role in an early preventative approach by enhancing people's well\-being.


The new framework will set out standards, guidance and actions developed at a national level to ensure a consistency of delivery across Wales.


In Wales there has been year on year increase in referrals and use of social prescribing over the last three years. Figures show a rise from over 10,000 people benefiting from social prescribing in 2018/2019 to over 25,000 in 2020/2021\.


Through its early preventative approach, social prescribing could help ease the pressure on more front\-line specialist services. Evidence from the University of South Wales suggest that social prescribing reduces the footfall to GP surgeries by 15% to 28%. Another study also found that patients used primary care services less, with a reduction of 25% in appointments.


Deputy Minister for Mental Health and Wellbeing, Lynne Neagle, said:



> Social prescribing continues to benefit people’s wellbeing, particularly their mental wellbeing, helping people to stay connected with their community and learn new skills. The aim of this consultation is to secure a common understanding of social prescribing and a consistent approach across Wales to its delivery. Current evidence shows that there is variation across the country of access to social prescribing and awareness of non\-clinical support available.
> 
> 
> In addition, I want the national framework to embed social prescribing services where they either do not exist or need to be developed further and identify those areas where further action can be taken.


One centre that is helping to deliver social prescribing services in Cardiff is ACE \- Action in Caerau and Ely. They work with local GPs and other partners to support people to access the range of activities on their doorstep; work with the community to develop a range of health, wellbeing and support activities; and host other groups and organisations at their community building, the Dusty Forge. 


Hazel Cryer, Health and Wellbeing Co\-ordinator at ACE:



> Social Prescribing allows us to reach out to new people through our local GP practices, bringing more people from our local community together to support each other and build new links and friendships.  We would love to see social prescribing grow and develop across Wales through this framework.


One project that partners with ACE is Grow Well, run by local charity Grow Cardiff.  This is a therapeutic community garden group, welcoming people of all ages. The group meets in three sites across South West Cardiff throughout the week to support health and well\-being through growing, sharing skills, engaging with nature, friendship and food.


Claire Terry, Grow Well Project Co\-ordinator, Grow Cardiff:



> Having seen the amazing changes that a project like this can make in someone's life, it would be fantastic to see a network of community gardens across Wales connected up with health care through social prescribing services. We fully support this launch today.